Izvor: N1

Prema preporuci Hrvatskog zavoda za javno zdravstvo (HZJZ) najsigurnije se rukovati - nogom.

Ravnatelj Hrvatskog zavoda za javno zdravstvo i član Nacionalnog stožera Krunoslav Capak razgovarao je s našom reporterkom Mateom Dominiković.

Gledateljima su demonstrirali kako se ovih dana pravilno rukovati.

"Rukovanje se smatra bliskim kontaktom za širenje bolesti koje se prenose kapljičnim putem, te se zbog toga preporučuje da se ljudi što manje rukuju, jer se time smanjuje rizik potencijalnog prijenosa bolesti koje uzrokuje novi koronavirus (COVID-19) i drugih bolesti koje se prenose tim putem", stoji na stranicama HZJZ-a.

Osim toga, Capak je istaknuo kako deveti slučaj zaraze virusom COVID-19 u Varaždinu pokazuje da slučajevi u Hrvatsku dolaze iz Italije.

"Imamo skoro 2000 ljudi pod zdravstvenim nadzorom kojima je sanitarna inspekcija izdala rješenje, imamo 140 ljudi koji su kontakti i koji se nadziru. Ostali smo na dvije obiteljske epidemije i slučajem u Varaždinu, kojeg nismo do kraja obradili", kazao je Capak, istaknuvši kako se obrađuju i bliski kontakti posljednjeg slučaja, a za sada nema ništa sumnjivo.

U Hrvatskoj ima dovoljno epidemiologa, smatra Capak. "Jedan epidemiolog na 40.0000 stanovnika."

Sve novosti pratite OVDJE.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.